ΑΠΟΦΑΣΕΙΣ
Αριθμ. οικ. 51028
Έγκριση της 104/2020 απόφασης του Περιφερειακού Συμβουλίου Δυτικής Μακεδονίας (11η/
09-04-2020 Συνεδρίαση, 11ο θέμα) αναφορικά
με προσωρινές κυκλοφοριακές ρυθμίσεις και
τη λήψη μέτρων ρύθμισης οδικής κυκλοφορίας
οχημάτων κατά τη διάρκεια εκτέλεσης εργασιών
του έργου: «Αντιπλημμυρική Προστασία Εθνικού-Επαρχιακού Οδικού Δικτύου Πρεσπών» σύμ-
φωνα με το άρθ. 52 παρ. 1 του ΚΟΚ.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν. 2503/1997 (ΦΕΚ 107/Α’/30-05-1997) «Διοίκηση,
οργάνωση στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις»
άρθ. 6 παρ. 6 αυτού.
2. Τον ν. 2647/1998 (ΦΕΚ 237/Α’/22-10-1998) «Μεταβίβαση αρμοδιοτήτων στις Περιφέρειες και την Αυτοδιοί-
κηση και άλλες διατάξεις».
3. Τον ν. 2696/1999 (ΦΕΚ 57/Α’/23-3-1999) «Κύρωση του
Κώδικα Οδικής Κυκλοφορίας» και ειδικότερα το άρθ.
10 παρ. 2 και το άρθ. 52 αυτού όπως αντικαταστάθηκε
με την παρ. 9 του άρθ. 48 του ν. 4313/2014 (ΦΕΚ 261/Α’/
17-12-2014).
4. Τον ν. 3852/2010 (ΦΕΚ 87/Α’/07-06-2012) «Νέα αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» και ειδικότερα τα
άρθρα 6 και 280 αυτού.
5. Τον ν. 4325/2015 (ΦΕΚ 47/Α’/11-5-2015) «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση» άρθ. 28.
6. Τον ν. 4368/2016 (ΦΕΚ 21/Α’/21-2-2016) «Μέτρα για
την επιτάχυνση του κυβερνητικού έργου και άλλες διατάξεις» άρθ 24.
7. Το π.δ. 141/2010 (ΦΕΚ 234/Α’/27-12-2010) «Οργανισμός της Αποκεντρωμένης Διοίκησης Ηπείρου και Δυ-
τικής Μακεδονίας».
8. Την ΔΙΠΑΔ/οικ./502/2003 (ΦΕΚ 946/Β’/2003) υπουργική απόφαση «Έγκριση Τεχνικής προδιαγραφής σή-
μανσης εκτελούμενων οδικών έργων εντός και εκτός
κατοικημένων περιοχών ως ελάχιστα όρια».
9. Την ΔΜΕΟ/Ο/613/2011 (ΦΕΚ 905/Β’/2011) υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)».
10. Την 13912/15-5-2017 απόφαση του Υπουργού Εσωτερικών (ΦΕΚ 250/ΥΟΔΔ/26-5-2017) με την οποία διο-
ρίστηκε Συντονιστής της Αποκεντρωμένης Διοίκησης
Ηπείρου-Δυτικής Μακεδονίας ο Βασίλειος Μιχελάκης
του Πολυκάρπου.
11. Την με αριθμ. πρωτ. ΔΟΥ/οικ/220/15-01-2015 εγκύκλιο του ΥΠΟΜΕΔΙ «Μέτρα ρύθμισης κυκλοφορίας
για την εκτέλεση έργων στο οδικό δίκτυο της χώραςΕφαρμογή των διατάξεων του άρθ. 52 του ν. 2696/1999
(ΚΟΚ), όπως τροποποιήθηκε και ισχύει με το άρθ. 48 του
ν. 4313/2014».
12. Το υπ΄αριθμ. ΔΟΥ/1626/Φ-922/2-4-2015 έγγραφο
της Δ/νσης Νομοθετικού Συντονισμού και Καλής Νομοθέτησης του ΥΠΟΜΕΔΙ «Διευκρινίσεις για τη λήψη των
μέτρων ρύθμισης της κυκλοφορίας».
13. Το με αριθμ. πρωτ. 15109/13-5-2013 έγγραφο της
Δ/νσης Οργάνωσης και λειτουργίας ΟΤΑ του ΥΠ.ΕΣ.
14. Την οικ.35082/1652/5-06-2014 απόφαση της Γενικής Γραμματέως Αποκεντρωμένης Διοίκησης Ηπείρου -
Δυτ. Μακεδονίας «Άσκησης αρμοδιότητας έγκρισης
αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του ν. 2696/1999 όπως τροποποιήθηκε και ισχύει».
15. Την οικ.19783/269/14-04-2015 απόφαση του Γενικού Γραμματέα Αποκεντρωμένης Διοίκησης Ηπείρου-
Δυτ. Μακεδονίας «Τροποποίηση - Συμπλήρωση της
35082/ 1652/05-06-2014 απόφασης Γενικής Γραμματέως
περί άσκησης αρμοδιότητας έγκρισης αποφάσεων των
ΟΤΑ που αφορούν μέτρα ρύθμισης οδικής κυκλοφορίας
σύμφωνα με τα άρθρα 52 και 52Α του ν. 2696/1999 όπως
τροποποιήθηκε και ισχύει».
16. Το με αριθμ. πρωτ. οικ.33278/394/08-06-2015 έγγραφο του προϊσταμένου της Γενικής Διεύθυνσης Χωρο-
ταξικής και Περιβαλλοντικής Πολιτικής της Α.Δ.Η.- Δ.Μ.
«Οδηγίες για τα απαιτούμενα δικαιολογητικά στοιχεία
πληρότητας φακέλου της διαδικασίας έγκρισης κυκλοφοριακών ρυθμίσεων σύμφωνα με το άρθ. 52 παρ. 1 και
3 του ν. 2696/1999 (ΦΕΚ 57 Α’/23-3-1999) «Κύρωση του
Κώδικα Οδικής Κυκλοφορίας», όπως αντικαταστάθηκε
με την παρ. 9 του άρθ. 48 του ν. 4313/2014, ΦΕΚ 261/Α’/
17-12-2014)».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
25 Μαΐου 2020
ΤΕΥΧΟΣ  ΔΕΥΤΕΡΟ
Αρ. Φύλλου 2013
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2013/25.05.2020
17. Το με αριθμ. πρωτ. ΔΟΥ/277/Φ.252/26-03-2018
έγγραφο του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν.2629/1999 όπως έχει τροποποιηθεί και ισχύει)».
18. Την 121885/6-8-2018 (ΦΕΚ 4107/Β’/20-9-2018) απόφαση Συντονιστή Αποκεντρωμένης Διοίκησης Ηπείρου-
Δυτικής Μακεδονίας με θέμα «Μεταβίβαση αρμοδιοτήτων και παροχή εξουσιοδότησης υπογραφής διοικητικών
πράξεων και εγγράφων «Με εντολή Συντονιστή Αποκεντρωμένης Διοίκησης Ηπείρου - Δυτικής Μακεδονίας»
στον Προϊστάμενο Γενικής Διεύθυνσης Χωροταξικής και
Περιβαλλοντικής Πολιτικής και στους Προϊσταμένους των
Υπηρεσιών της Γενικής Διεύθυνσης Χωροταξικής και Περιβαλλοντικής Πολιτικής της Αποκεντρωμένης Διοίκησης
Ηπείρου - Δυτικής Μακεδονίας» (ΑΔΑ: ΨΩ0ΓΟΡ1Γ-ΟΩ2).
19. Την 104320/4397 (ΦΕΚ 3307/Β’/11-12-2012) απόφαση
Περιφερειάρχη Δ. Μακεδονίας, με θέμα «Καθορισμός
οδών που ανήκουν στην αρμοδιότητα συντήρησης των
Υπηρεσιών της Έδρας της Περιφέρειας Δυτικής Μακεδονίας και των Υπηρεσιών των Περιφερειακών Ενοτήτων
που υπάγονται στην Περιφέρεια».
20. Την 104/20 ομόφωνη απόφαση Έγκρισης περί Προσωρινών Μέτρων Ρύθμισης Κυκλοφορίας για το έργο:
«Αντιπλημμυρική Προστασία Εθνικού-Επαρχιακού Οδικού Δικτύου Πρεσπών» του Περιφερειακού Συμβουλίου
Δυτικής Μακεδονίας (ΑΔΑ: ΨΕΜΑ7ΛΨ-Μ5Ξ).
21. Το με αριθμ. πρωτ. 53083/27-04-2020 (αριθμ. πρωτ.
ΠΕΧΩΣ Δυτ. Μακεδονίας 45686/28-04-2020) έγγραφο
της Δ/νσης Τεχνικών Έργων της Π.Ε. Φλώρινας με συνημμένο φάκελο για την έγκριση προσωρινών κυκλο-
φοριακών ρυθμίσεων για την εκτέλεση του έργου «Αντιπλημμυρική Προστασία Εθνικού-Επαρχιακού Οδικού
Δικτύου Πρεσπών».
22. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
Και επειδή από τη συνημμένη θεωρημένη μελέτη της
Δ/νσης Τεχνικών Έργων της Π.Ε. Φλώρινας Περιφέρειας
Δυτ. Μακεδονίας προκύπτει ότι:
i) τα προτεινόμενα μέτρα ρύθμισης οδικής κυκλοφορίας:
• απαιτούνται προκειμένου να εκτελεστούν οι εργασίες
του έργου του θέματος επί της Επαρχιακής Οδού Επ.11
σύμφωνα με την εγκεκριμένη από τη Δ/νση Τ.Ε. της Π.Ε.
Φλώρινας (αριθμ. πρωτ. 37212/989/01-03-2019) μελέτη.
• προτείνονται βάσει της ΔΜΕΟ/Ο/613/2011 (ΦΕΚ 905/
Β’/2011) υπουργικής απόφασης «Έγκριση Προδιαγραφών
και οδηγιών σήμανσης εκτελούμενων έργων (ΟΜΟΕΣΕΕΟ)» αφού λήφθηκαν υπόψη τα χαρακτηριστικά της
οδού (πλάτος λωρίδας 3,00 μ. έως 3,80 μ. με μία λωρίδα
ανά κατεύθυνση), η φύση και η χρονική διάρκεια των
εργασιών που πρόκειται να εκτελεστούν και γενικότερα
οι αρχές και οι κανόνες που ισχύουν για τη μελέτη και τη
λειτουργία των οδών,
• επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφαλείας και
λαμβάνοντας υπόψη τα γεωμετρικά χαρακτηριστικά των
οδών και την χρονική διάρκεια των εργασιών, είναι τα περισσότερο ενδεδειγμένα προκειμένου να εκτελεστούν
τα έργα του θέματος διασφαλίζοντας ταυτόχρονα κατά
το δυνατό, σε συνδυασμό με την εργοταξιακή σήμανση
που θα εγκριθεί στη συνέχεια και θα εφαρμοστεί καθ’
όλη τη χρονική διάρκεια εκτέλεσης των έργων, την εξυπηρέτηση της κυκλοφορίας (κίνηση οχημάτων, πεζών,
δικυκλιστών, μέσων μαζικής μεταφοράς, προσπέλαση
ιδιοκτησιών, ΟΚΩ), την ασφάλεια των διερχομένων οδηγών - οχημάτων καθώς και την ασφάλεια των εργαζομέ-
νων στο εργοτάξιο,
• απαιτούνται προκειμένου να εγκριθεί σε επόμενο
στάδιο η μελέτη εφαρμογής της εργοταξιακής σήμανσης
από την Δ/νση Τεχνικών Έργων της Π.Ε. Φλώρινας,
• επιτυγχάνουν την ισορροπία μεταξύ της αδιάλειπτης
κυκλοφοριακής ροής και του ανεμπόδιστου έργου τους
εργοταξίου,
• επιβάλλονται λόγω της φύσης των εργασιών να εκτελούνται σε οποιοδήποτε τμήμα των παρακάτω αναφε-
ρόμενων οδών στο οποίο προκύπτει ανάγκη,
ii) δεν επηρεάζονται οι υπηρεσίες οδικής μαζικής μεταφοράς, αποφασίζουμε:
Την έγκριση της 104/2020 απόφασης του Περιφερειακού Συμβουλίου της Περιφέρειας Δυτικής Μακεδονίας
(11η/09-04-2020 συνεδρίαση, 11ο θέμα) αναφορικά με
τη λήψη προσωρινών μέτρων ρύθμισης οδικής κυκλοφορίας οχημάτων στα τμήματα του επαρχιακού οδικού
δικτύου Επ.Ο 11 «Δ/ση Ε.Ο.15-Κούλα-Πύλη-Βροντερό»
συνολικού μήκους 12.80 χλμ. αρμοδιότητας συντήρησης της Δ.Τ.Ε. Π.Ε. Φλώρινας και εντός των διοικητικών
ορίων του Δήμου Πρεσπών σε αντιστοιχία με το είδος
της εργασίας που πρόκειται να εκτελεστεί σύμφωνα με
τον παρακάτω πίνακα:
α/α Είδος Εργασίας
Προτεινόμενο
μέτρο
1. Καθαρισμός-Μόρφωση
υφιστάμενων τάφρων
•  Στένωση λωρίδας
ή
•  Εναλλάξ
κυκλοφορία
των δύο
κατευθύνσεων
στην περίπτωση
που λόγω της
θέσης εργασίας
και της φύσης
των εργασιών δεν
εξασφαλίζεται
ελάχιστο ελεύθερο
πλάτος διέλευσης
οχημάτων 2,75μ.
2. Καθαρισμός-Μόρφωση
ερείσματος οδού
3.
Κατασκευή ή αποκατάσταση
τεχνικών έργων σε σημεία
συναρμογής με δημοτικούςκοινοτικούς αγροτικούς οδούς
4.
Κατασκευή τεχνικών έργων
(εγκιβωτισμός σωλήνων PVC)
κατά πλάτος του οδοστρώματος
5. Διάνοιξη τάφρων ερείσματος
6. Επένδυση τριγωνικών τάφρων
οδών με σκυρόδεμα
7.
Κατασκευή επιχωμάτων με
χρήση αδρανών υλικών σε
υφιστάμενους τάφρους
8.
Καθαρισμός τεχνικών έργων
(οχετών παντός τύπου π.χ.
σωληνωτών, κιβωτοειδών κ.λπ.)
9.
Τομή οδοστρώματος με
ασφαλτοκόπτη και επούλωση με
χρήση θερμού ασφαλτομίγματος
Η εν λόγω έγκριση χορηγείται με τις παρακάτω προϋποθέσεις:
1. Η αρμόδια για την συντήρηση των παραπάνω
αναφερόμενων τμημάτων Υπηρεσία της Περιφέρειας
Δυτ. Μακεδονίας θα προβεί στη έγκριση της μελέτης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2013/25.05.2020
εφαρμογής εργοταξιακής σήμανσης για την εκτέλεση
του έργου του θέματος, στην οποία θα λαμβάνονται
ιδιαίτερα υπόψη μεταξύ άλλων οι δεσμεύσεις που αφορούν στο μέγιστο μήκος της εργοταξιακής ζώνης για τις
περιπτώσεις όπου αυτό επιβάλλεται, τα ελάχιστα πλάτη
των λωρίδων κίνησης οχημάτων, τα μέγιστα όρια ταχύτητας καθώς και το απαραίτητο πλάτος μεταξύ του
χώρου των εκτελούμενων έργων και του οδοστρώματος
κυκλοφορίας για την ασφαλή διέλευση των εργαζομένων όπως αυτά προβλέπονται στην ΔΜΕΟ/Ο/613/2011
(ΦΕΚ 905/Β’/2011) υπουργική απόφαση «Έγκριση Προδιαγραφών και οδηγιών σήμανσης εκτελούμενων έργων
(ΟΜΟΕ-ΣΕΕΟ)» (Τεύχος 7, Παράρτημα Γ).
2. Η επιβλέπουσα το έργο Υπηρεσία της Περιφέρειας
Δυτικής Μακεδονίας καθώς και ο ανάδοχος
του έργου οφείλουν κατά την διάρκεια εκτέλεσης των
εργασιών σε κάθε οδικό τμήμα:
α) να τηρούν πλήρως τα μέτρα ρύθμισης της οδικής
κυκλοφορίας που εγκρίνονται με την παρούσα απόφαση
σε συνδυασμό πάντα με τη εγκεκριμένη μελέτη εφαρμογής της εργοταξιακής σήμανσης του έργου,
β) σε περίπτωση που προκύψει λόγω εργασιών σε σημεία συναρμογής με διασταυρούμενες οδούς ή λόγω
ιδιαίτερων συνθηκών ή λόγω αδυναμίας τήρησης των
ρυθμίσεων ανάγκη λήψης πρόσθετων μέτρων ή τροποποίησης των παρόντων εγκεκριμένων μέτρων ρύθμισης
της οδικής κυκλοφορίας, να προβούν άμεσα στο αίτημα
τροποποίησής της,
γ) να αποκαταστήσουν άμεσα τυχόν φθορές στην
υπάρχουσα, οριζόντια και κατακόρυφη σήμανση ή
οπουδήποτε αλλού,
δ) να ενημερώσουν έγκαιρα το οικείο Τμήμα Τροχαίας
και τον οικείο Δήμο για τον χρόνο έναρξης και λήξης
των εργασιών.
3. Σε περιπτώσεις ζώνης έργων όπου τουλάχιστον σε
μια από τις κατευθύνσεις κυκλοφορίας δεν είναι δυνατή
η λειτουργία περισσοτέρων της μιας λωρίδων κυκλοφορίας, τότε το μήκος αυτής της ζώνης δεν πρέπει να
υπερβαίνει τα 2.000 m.
4. Να ληφθεί ειδική μέριμνα κατά τον προγραμματισμό
των έργων που εκτελούνται ταυτόχρονα στο εν λόγω
οδικό δίκτυο ώστε στην περίπτωση ανάπτυξης περισσότερων της μίας εργοταξιακών ζωνών επί του ίδιου οδικού
άξονα, να υπάρχει ικανοποιητική απόσταση μεταξύ τους
ώστε να εξασφαλίζεται η απαιτούμενη κάθε φορά ζώνη
προειδοποίησης εντός της οποίας οι διερχόμενοι οδηγοί
θα λαμβάνουν εγκαίρως την απαραίτητη ενημέρωση και
προειδοποίηση για τις αλλαγές στις συνθήκες κυκλοφορίας που θα συναντήσουν, θα προσαρμόζουν κατάλληλα
την ταχύτητά τους και θα γίνεται ομαλά η μετάβαση από
το ένα εργοτάξιο στο άλλο χωρίς την πρόκληση οποιασδήποτε σύγχυσης.
5. Στα σημεία που τα τμήματα των οδών στις οποίες
εκτελούνται εργασίες διασταυρώνονται με παρακείμενες οδούς, να ληφθεί μέριμνα με την προβλεπόμενη
σήμανση και την επιτόπου ρύθμιση της κυκλοφορίας
με σηματωρό.
6. Στις περιπτώσεις που το προτεινόμενο μέτρο ρύθμισης οδικής κυκλοφορίας είναι η «Εναλλάξ κυκλοφορία
των δύο κατευθύνσεων» η κυκλοφορία των οχημάτων
δεν θα διακόπτεται αλλά θα διεξάγεται εναλλάξ ανά
κατεύθυνση και θα ρυθμίζεται με φωτεινούς σηματοδότες στην περίπτωση παραμονής του μέτρου κατά τη
διάρκεια της νύχτας.
7. Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
8. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των
μέτρων αυτών η κυκλοφορία ρυθμίζεται από στελέχη
της αρμόδιας Αστυνομικής Αρχής.
9. Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα-νύχτα).
10. Στο τέλος της ημέρας και αφού έχουν ολοκληρωθεί οι εργασίες σε όλο το πλάτος της οδού (τόσο στο
δεξί όσο και στον αριστερό κλάδο) ο πάσης φύσεως
εξοπλισμός θα απομακρύνεται από την οδό ώστε αυτή
να λειτουργήσει απρόσκοπτα τη νύχτα. Σε περίπτωση
που λόγω ειδικών συνθηκών στο πέρας της ημέρας οι
εργασίες ολοκληρωθούν μόνο στον ένα από τους δύο
κλάδους, θα πρέπει να παραμείνει στο οδόστρωμα κατά
τη διάρκεια της νύχτας μόνο η κατάλληλα εγκεκριμένη
για την περίπτωση αυτή σήμανση.
11. Μετά το πέρας των εργασιών (ολοκλήρωση του
έργου) οι εργοταξιακές πινακίδες και άλλα μέσα εργοταξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως καθώς και
μετά την έγκριση της μελέτης εφαρμογής σήμανσης από
την επιβλέπουσα το έργο υπηρεσία της ΠΔΜ για χρονικό
διάστημα έξι (6) μηνών.
Για τυχόν μικρές μεταβολές στο χρονικό διάστημα
εκτέλεσης των προαναφερόμενων εργασιών δεν απαιτείται τροποποίηση της παρούσας απόφασης.
Αίτημα για παράταση της παρούσας απόφασης θα
πρέπει να υποβληθεί εμπρόθεσμα πριν από την λήξη
αυτής με πλήρη αιτιολογία.
Ο Δήμος Πρεσπών στον οποίο κοινοποιείται η παρούσα απόφαση, παρακαλείται για τις δικές του ενέργειες.
Το ΚΤΕΛ Φλώρινας στο οποίο κοινοποιείται η παρούσα
απόφαση παρακαλείται για τις δικές του ενέργειες.
Η παρούσα απόφαση δεν αποτελεί άδεια τομής ή
εκσκαφής οδοστρώματος, η οποία χορηγείται από την
αρμόδια για την συντήρηση της οδού Υπηρεσία και θεωρείται πριν από την έναρξη των εργασιών από την Αστυ-
νομική Αρχή, σύμφωνα με το άρθρο 47 παρ. 3 του Κ.Ο.Κ.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2013/25.05.2020
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 13 Μαΐου 2020
Ο Συντονιστής Αποκεντρωμένης Διοίκησης
ΒΑΣΙΛΕΙΟΣ ΜΙΧΕΛΑΚΗΣ

[Source: 20200202013.pdf | Tokens: 13878]